Eduards Kupfers

Eduards Kupfers (; 1873–1919) bija vācbaltiešu arhitekts, Rīgas Politehniskā institūta docents.

 Dzīvesgājums 
Dzimis 1873. gada 4. jūlijā Stavčanos pie Hotinas (Besarābijā) ārsta Jūlija Kupfera (1837-1915) un viņa sievas Mollijas, dzimušas Štammas, ģimenē. Viņa vecākais brālis bija Kārlis Reinholds Kupfers.Julius Kupffer (1837-1915) Baltische Historische Kommission (BHK), 2021 1879. gadā kopā ar vecākiem pārcēlās uz Sēliju Kurzemes guberņā. 
Mācījās Grīvas proģimnāzijā (tagad — Raiņa Daugavpils 6. vidusskola) un Liepājas Nikolaja ģimnāzijā. 
Studēja arhitektūru Rīgas Politehnikumā.  Studiju gados viņš daudz ceļoja, līdz ar to labi iepazina pilsētbūvniecības principus daudzās valstīs.Grāmatu stāsti … Turpinājums … Brigita Ālere 2020. gada 8. maijā

Strādāja par docentu Rīgas Politehniskajā institūtā. 1905. gadā vadīja Gārsenes evaņģēliski luteriskā baznīcas būvi (arhitekts Rūdolfs fon Engelharts).
1907. gadā E. Kupfers aktīvi piedalījās izstādes “Strādnieku dzīvojamā māja” organizēšanā un saņēma godalgas gan par divdzīvokļu mājas plāniem, gan par mēbeļu projektiem.
1915. gadā RPI evakuācijas laikā pārcēlās uz Maskavu, kur 1918. gada sākumā izdeva grāmatu "Dzīvojamā māja" (Жилой дом).

Pēc atgriešanās Latvijā 1918. gadā viņš bija Baltijas Tehniskās augstskolas pilsētbūvniecības profesors.
Miris 1919. gada 12. oktobrī.Eduard Kupffer Baltische Historische Kommission (BHK), 2021

 Mežaparka savrupmāju projekti 
Pēc Eduarda Kupfera projektiem no 1904. līdz 1913. gadam Mežaparkā uzcēla 10 ēkas:PILSĒTBŪVNIECĪBAS PIEMINEKLIS MEŽAPARKS
 Annas Sakses iela 10/12, I. Gersdorfas savrupmāja (1904)
 Annas Sakses iela 22, N. Panderes savrupmāja (1904)
 Hamburgas iela 5, Divu dzīvokļu ēka, Rīgas namu būves akciju sabiedrība (1905)
 Hamburgas iela 7, Divu dzīvokļu ēka, Rīgas namu būves akciju sabiedrība (1905)
 Ezermalas iela 49,  V.R. Bulmerinka, I. Rozevska dvīņuēka (1907) 
 Sčecinas iela 6, A. Felzera savrupmāja (1908)
 Gdaņskas iela 3/5, V. Grota savrupmāja (1909)
 Ščecinas iela 3, K. Pačkes savrupmāja (1911) 
 Visbijas prospekts 3, L. Pribošita savrupmāja (1913)
 Visbijas prospekts 21, H. Dzeņa savrupmāja (1913)

 Darbi 
 Strādnieku dzīvojamā māja (1907)
 Das Arbeiter-Wohnhaus auf der "Ausstellung für Arbeiter-Wohnungen u. Volksernährung," Riga: 1907. Zusammengestellt im Auftrage des Ausstellungs-Komité 
 Die Bedeutung von Freiflächen in Großstädten: Vortrag, gehalten am 5. März 1914 in der Gesellschaft für Kommunale Sozialpolitik in Riga (ziņojums)
 Купфер Эдуард. Жилой дом. Москва (1918)

 Atsauces 

Kategorija:1873. gadā dzimušie
Kategorija:1919. gadā mirušie
Kategorija:Latvijas arhitekti
Kategorija:Vācbaltieši
Kategorija:Rīgas Politehnikuma absolventi
Kategorija:Rīgas Politehniskā institūta darbinieki
Kategorija:Baltijas Tehniskās augstskolas darbinieki